Uľiľom pro myjavska kopanici.
Samas ochto čhavore.
O dad na džanelas te genel aňi te pisiniel, sajekh e daj
Sar čhavoro, bešavas paš o veš.
Sas amen duj kečki, save amenge denas thud.
Pal e šovto klasa andre ľudovo škola,
o šerutno man na kamelas te mukhel andre meštianka,
paľis geľom andre meštianka, kaj avri phirďom štar triedi.
Paľis avri sikhľiľom sar o strojno zamočnikos andre Dubnica oparl o Vah.
Oda hin adaj.
Pal o kada sikhaviben phiravas andro ajso beršeskro pripravno kurzos.
U andro berš 1950 geľom pre uči škola Prahate.
Paľis o pripados.
Kerelas pes o vičhiňiben maškar o buťarne, te džan pro uče školi.
The pre medicina.
The pre medicina avri ile le buťarnendar.
The avri phirde medicina.
U vaš oda, hoj somas o šerutno andro Socialisticko zvazos le ternengro andre fabrika,
avri ile mna the savoro viboris.
Jekh kotor džene gele Bratislavate pre technika
u amen pro humanitna sikhľuvibena geľam Prahate.
Me na kamavas te džal,
pre uči škola, kamavas te ačhel adaj.
Aľe o kadrovčikos, kana kamavas te phundravel o vudar, pre mande vičhinďas: Av pale.
Avka avľom.
Oda sas andro pendavardešte berša, andro berš 1949?
U phenel, tu gondoľines, hj amen o parne lačharaha tumaro cigansko phučiben?
Oda tumen lačharena, u vaš oda pre uči škola džaha.
U dža adari.
No, ta geľom pre odi uči škola.
Jekhto oda sas but phares.
Odoj sas the o gimnazista.
U len imar sas lengro sikhľuvibnaskro drom.
U amen na sas.
Me somas bachtalo.
Bešelas manca varesavo Novotný andal o Česka Budejovice.
On sas o bireša.
Oda tumen na džanen, so oda hin.
On sas o šerutne andro grupi pro agrikulutrna farmi.
Andal ajsi ov avľas.
Samas but lačhe jekhetanes amala.
U oda man sikra lokhore cirdľas andro študijum.
Phenel, oda našťi te genes savoro, A dži o Z, ča o nekh bareder gindo.
Interesantno hin, hoj me kerďom o štatna skuški pro duj, ov pro trin.
Imar pre odi uči škola sas the o Slovaka.
Sar o absolventa andal o politikaňi socijalno uči škola.
Oda sas angleder.
U odoj sas jekh slovaťiko džuvľi u odi šaj hoj iľas pre mande o patronatos.
Kana sas o šajipen, dikhľas pro mire pisibena u sakovar mange pisinďas:
Som tutar lošaľi.
Avka man ľikerde, he, avka man ľikerde.
Našťi te phenav na lačho.
Manca sikhľolas pre historija o Danihel Brnostar.
Ov ča agorinďas kadi škola.
E historija.
Bartomej Daniel andal o Kuklov.
U paľis odoj sas mekh jekh Rom.
Varesavo Držkas Brezovatar.
So pes leha ačhiľas, oda na džanav.
Man pre uči škola na sas o narodnostna problemi.
odoj phirenas o manuša Činatar, Indonezijatar, o Bulgara.
Man sas o amal Bulgaros.
O Polaka sikhľonas, o Ungri sikhľonas.
Na sas odoj o narodnostno problemos.
Narodnostno problemos sas ča paľis, kana avľom andro Košice.
Na sas on sikhade, hoj o Cigan sas varekaj majstros vaj parťakos.
U na jekhvarestar o sudcas.
Sako man kamelas te dikhel.
He?
Aľe paľis pes oda avri kerďas.
Man na sas o čače narodnostna problemi.
Aver sas.
Savoro Poprados mange paľikerelas.
U mekh the ola phureder, kana odoj avav, aven pal mande.
Me phiravas pre Uči škola vaš o politikane the ekonomikane džaňibena Prahate.
Oda sas e škola, kaj o šerutno sas o Slánský, o purano generalno sekretaris.
Kana chudľas o kriminalno rodipen anglal leste
u agorinďas leskra eksekucijaha, figinde les,
amari škola sas ulaďi.
E filozofija geľas pre normalno fakulta,
pre Karlovo univerzita.
Ekonomika geľas pre ekonomicko uči škola
u varesave džene pre andruňi organizacija.
U paľis agorinďam sar o pravňika andro organizačno pravos.
Me odari chudľom o than andro Košice.
Kana vakeras pal o berša, kana sas o procesos pro Slánsky,
na rado pre oda leperav, aľe o čačipen hin, hoj pen kerenas o kidipena,
o zvezaka, o stranika the o štatna organi, kaj mangenas
hoj o Slánský the leskri grupa, te bičhaven len pro meriben.
Vaš oda the o Gottwald phenďas, kana vakerenas, keci štranki,
hoj dešujekh štranki u trin dženen mukhena pre sloboda.
Maškar lende sas the o London, savo pisinďas e kňižka pal oda rodipen.
Pal e uči škola so agorinďom andro 1954
chudľom o than pro Krajsko narodno viboris andro Košice,
sar o referentos pro narodnosti.
Aľe praktikanes oda sas ča vaš o Roma.
Chudľom te kerel.
Jekhto, džanavas, hoj bi e štatistika pes našťi ňič te kerel.
Mukhľas mange oda te kerel o purano šerutno pro Krajsko narodno viboris Michal Chudík.
Paľis sas o šerutno andre Narodno rada.
Dži o berš 1989.
Kerďom ajso formularis vaš o fameľiji.
E fameľija sas sako, kas imar sas o čhavore.
Kana jekhetanes ča dživenas u na sas len čhavore, vaš mange oda na sas e fameľija.
Oda pes kerelas dži o jekh berš, dži mange andal o okresi bičhade o kerde formulara.
Paľis sas jekh čhon, kana keravas e sumarizacija.
Oda sas andro berš 1955.
Andro Košicko regionos sas 43 000 Roma.
No ole beršende sas bari migracija andro Čechi.
Savore, andal e Čierna nad Tisou the Michalovce, gele pro Čechi.
Phares hin te phenel, te ola 43 000 sas realno vaj na.
Aľe imar, kana pes oda kerelas, sas 43 000.
Kadi evidencija musaj te avel varekaj pro Krajsko narodno viboris andro Košice andro archivos.
Odoj sas eksaktno
sar dur hiňi e osada le gavestar, keci odoj hin čhavore,
keci džene hine pre penzija, keci invalidna, savoro odoj sas.
Paľis chudľom o akhariben andal o Poverenictvo vaš e spravodlivosť
u anenas manušen andre justicija u pre prokuratura.
The me mangľom vaš e justicija
u chudľom o dekretos andro berš 1956
sar o sudcas andre Žilina.
No imar o manuša pro vichod man prindžarenas.
Phende, avka, tu vichodostar na denašeha, ačheha adaj.
Phenav, mište.
O Čechi varekana phenenas, hoj Slovaťiko agorinel andre Štrba
u aver kotor hin Balkan.
Phenav, mište, kamav te džal Popradate.
Avka mange dine aver dekretos u ačhiľom sudcas Popradate.
Oda sas andro berš 1956.
U keravas sudcas.
Džanen oda, somas jekhto Rom, sudcas pro vichodos.
U imar o manuša maškar pende vakerenas:
U ko ela tiro sudcas, oda Ciganos?
U kana džavas paš lende, phenavas, he, oda Cigan, oda som me.
U paľis o manuša sikade pre oda.
Paľis ispidľom angle pro okresno narodno viboris,
hoj amen sas o ľudova sudci, u sas amen deš Roma, sar sudci andal o ľudos.
No, oda sas halo.
Oda sas halo.
Kecivar, kana trin džene, sajekh
u gele avri u phende:
Te ča man vareko aver krisarďas, aľe o Cigana sas o krisatora.
No aľe, o Del avka kerďas, oda ačhelas,
u na sas aver drom.
Sas the omanuša, save phende, te len hin škola, soske našťi te avel sudcas.
Somas but striktno pro romane maribena,
soske ola na sas lokhe.
Kana pes ačhiľas ajso mariben, biš manuša u trin khera našľile.
Avka, ola, so imar sas pro kris duvar, trival,
jekhvarestar le kherestar džanas andre bertena.
Te ačhiľomas Popradate mekh deš berš, o romane maribena imar nane.
U oda sas o maribena, kana džanas pre pende le toverenca.
Avka.
Kana keravas pro kris, avľas jekh advokatos Prahatar,
vičhinelas pes doktor Pospíšil.
Dži e Stara Ľubovňa.
No a kana avka bešahas, phenav:
U soske tu geľal Prahatar dži e Stara Ľubovňa?
No, me keravas pre Generalno prokuratura Prahate
u na kamavas te kerel o rodipen pro Slánský.
Jekhvarestar geľom la romňaha andre Stará Ľubovňa.
E romňi les pal o jekh berš mukhľas,
adaj oda sas but na lačho, Stará Ľubovňa ole beršende.
No u arakhľam amen imar pal o berš 1989 Prahate.
Imar paľis kerelas pre generalno prokuratura.
Phenav a so, na mangenas tutar o odmukhipen? Na.
Miri buťi dikhenas sar nekh feder andro Košicko regijonos.
But džene sas hamižna.
U chudľom man andro konfliktos le šerutneho pro krajsko sudos,
u oda, na džanav khatar phenďas, hoj ľikerav le Romenge e sera.
U oda man choľarďas.
Phenďom mange, hoj džav odari.
O bratislavčana pal mande prastanas,
hoj te oda na kerav.
Na, me džav adari.
Avka, geľom.
Jekh berš keravas sar strojno zamočnikos
andre Tatravagonka Popradate.
Sar o sudcas rodavas 1800 koruni, sar zamočnikos 3500 koruni.
U odas sas lačho kšeftos.
Paľis sas man jekh amal Trenčinoste, savo avľas andro Tatry.
U jekhvar mange vičhinďas:
Hin man o than vaš tuke.
Avka geľom Trenčinoste sar o pravnikos andro Zdroj.
U odoj pen dodžanle o džene Dubnicatar, kaj phiravas andre škola,
hoj som adaj, u o biznisoskro namestnikos avľas pal mande.
Paľis keravas pro pravno oddelenie Dubnicate.
Oda sas baro pravno kotor,
vaš oda, hoj odoj kerenas ki o 12 000 manuša.
Phirďom opre tele savori republika.
Sar o pravno reprezentantos.
Paľis adaj
geľom andro Zvezos Cigana-Roma.
Odoj kerde o špecijalno inštitutos.
Odoj man sas jekhto e produkcija, paľis mandar ačhiľas o šerutno.
Paľis man čhide tele.
Avľom Trenčinoste.
Paľis keravas sar o pravňikos pro investično kotor, dži e penzija.
Kana džal pal o Zvez Cigana-Roma.
Oda sas e organizacija, savi sas e andruňi zor.
Pro sako okresis sas jekh manuš andal oda zvezos,
savo dikhelas pro Roma.
U bares lačhi kooperacija sas le okresno narodno viboriha.
Leperav mange, hoj sas andro Sečovce,
andro okres Trebišov, andro Košice,
Prešov sas.
Paľis andre Galanta sas,
Galanta sas.
Andre Nitra sas.
He, u ola pen buterval arakhenas.
E gurpa sas Bratislavate,
so me leperav, Facuna,
Bihari.
Paľis andal o Levice odoj sas jekh Rom, o šerutno andre škola.
O mulo Jano Cibuľa.
Ola džene avenas.
Me avľom ča pre odi jekhto konferencija.
Džanav, hoj o Facuna delas avri ajse bulletina pal o Roma,
trin.
Sas man, no kaj pen našľile, oda na džanav.
U oda Facuna, ov phirelas pal o uradi
sar rikono, čoro.
U kana o zvezos sas registrimen,
ňiko na kamelas te del o khera.
Kana avle o Rusi,
ov geľas pal o šerutno andre Bratislava, varesavo generalos.
U ov vaš lenge vakerďas, hoj lenske andre Bratislava te den o khera.
Oda sas o berš...
Kana avle o Rusi?
no, 1968
Kana chudľas o berš 1969.
He, kana chudľas o berš 1969, chudľas o Facuna o kancelariji.
Kana čhide tele le Facunas
o šerutno sas
varesavo Daniel.
Oda sas o manuš, savo
na džanelas aňi mište te genel, te pisinel.
U odoj mange paľis
avka oda zvezos the agorinďas.
O zvezos phandle andre,
soske savoro, so sas andro obrodno procesos, sas na lačho.
Zvezos pes kerďas andro obrodno procesos,
phandle les u phandle the o Buťiker.
Phandle les andro berš
1973.
Buťiker chudľas varekana andro berš 1970.
Paľis sas e likvidacija.
O Buťiker geľas andre likvidacija.
Ačhiľas odoj ki o 70 milijoni koruni
u ola ile pro Narodno frontos.
Kerde ladž the pro Buťiker, the pro Zvezos,
hoj oda sas, jekh laveha,
bo čorenas.
Aľe aňi jekh Rom pre Slovaťiko
na sas vaš o čoripen andal e firma phukado.
Sas o na Roma.
No pro bibacht, oda pes ňikana na diňas avri.
O paluno šerutno andro Buťiker...
Ov sas o maľeskro ekonomos Michalovcatar.
Banoš.
Avka gondoľinav, he, Ing. Bánoš.
No, maškar oda, čačes,
andro 70. berša pes kerďas
o jekhto Zvezos vaš o Cigana-Roma.
No, me somas o dujto manuš andro Centralno viboris,
aľe pal o jepaš berš ačhiľom o dženo andro šerutňipen.
Paľis čhide tele the...
Paľis man čhide telel andal e šerutneskri funkcija.
U čhide tele the le Facunas.
Facuna, oda sas e špecijalno figura.
Pal leste čačes ňiko na džanelas, khatar avľas.
Džanelas pes, hoj hino geodetos.
U kerelas palunes
sar o kolaudatoris vaš o Phuvakre ačhavibena Bratislava.
Na džanavas ňikana
ko hino, so hino.
Džanavas ča, hoj sas Martinostar,
pre Slovaťiko o Facunovci sas ča o Roma Martinoste.
The te rodavas o informaciji, ňiko ňič na phenelas.
Imar paľis, šaj anglo trin berša,
avľas avri andre Pravda o lekhaviben le tituloha:
Ko sas Facuna?
U avka man dodžanľom,
hoj sas o dženo andre angľicko misija
savi avľas te pomožinel andro Slovaťiko nacijonalno opre ušťiben.
Sas ochto džene.
Ole ochto dženendar ačhiľas ča o Facunas.
Paľis, varekana andro 80. berša vaj jepaš 90. berša,
avľas avri andre Amerika e kňižka pal kadi angľicko misija.
U odoj pes ča phenel, hoj o Facuna dživel.
Avka, o Ministerstvos vaš o narodno mariben
sig diňas in memoriam le Facunoske,
Le Facunoske o moľipen.
Iľas oda leskro čhavo.
Ňikana na džanavas te achaľol, soske džan pal o Facunas.
U oda sas o berša, kana savoro, so sas andro dujto, angľicko fronots,
sas o triedno na lačho.
U jekh maškar lende sas the o Facunas.
Vaš oda les čhide tele.
No, but mište mange leperav,
kana pes kerďas oda vičhindo Slovaťiko štatos.
O šerutno andre škola, ke amende pro ola kopanici sas varesavo Kukliš.
Ov sas gardistas.
Organizinďas,
organizinďas o radijo te šunas,
kana o Ďurčanský phundraďas o Slovaťiko štatos.
No so džanenas o manuša pro ola gava,
so hin o Slovaťiko štatos, amen oda ňisar na šunahas.
He.
Ča mekh so leperav, hoj kana
samas andre odi ľudovo škola,
kerelas pes o Hlinkova terne.
U amen sas odoj jekh dženo
ajso phundrado konškolakos, u oda phenel,
hoj amen na kamas le Hlinkovo ternen, amen kamas le Štefanikova ternen.
Evanjelicko regionos.
No, aľe pes oda na kerďas.
No, u avka.
Sar pes dživelas tel o Slovaťiko štatos?
But aver ginde hin pal oda.
Aľe, na sas so te chal.
Sas o mangipnaskre ľila.
U oda sas avka,
hoj ola, so len sas ča o mangipnaskre ľila, musaj sas te aven andro foros.
Sako chudľas e šulaďi, musaj sas te šulavel o foros.
Ola foroskre gardi
dikhenas pal oda, te hin mištes kerdo.
E blakica vazdle opre u denas ajse ľilora pro deš koruni, e pečatka opre.
U o manuš našťi sas te džal te cinel, so kamelas.
Musaj sas te džal andre skľepa, savi sas pre oda kerďi.
Bibachtales, chahas the o maro fizolostar.
Ola, so kerenas o aro sas ajse, hoj maškar o dživ čhivenas the fizola.
U kana pes pekelas o maro, paľis o teluno sas ajso melalo.
Leperav the pre oda, sar kerde o opre ušťiben.
Amen bešahas paš o veš.
Normalno o šerutno le partizanengro, ke amende oda sas o Miloš Uher, pre Myjava,
on phirenas ke amende.
Paľis mange leperav, kana avle o Vlasovci.
He.
Paľis odoj o Kromovci phirenas ke amende maškar ola Vlasovci.
Aľe sas mištes lenca.
Romanes na džanenas, aňi rusika na džanenas,
nekh buter sas andal e Kirgizija.
Aľe sas lošales.
Khelenas ke amende.
O dad lenge bašavelas pre lavuta.
Leperav mange, sar avľas o jekhto rusiko slugaďis ke amende, andre osada.
U amen kerahas o palanki.
U ola rusika slugaďa chudel te asal,
hoj, adaj o Roma keren buťi.
Oda ňikana na džanavas, soske amenge oda phenenas.
Imar paľis, kana man arakhľom le Ukrajincenca, phenenas:
Ke amende o Roma na keren, on chochaven.
Normalno, chochaven.
Paľis dikhľom, prekal ola rusika slugaďa, so amendar asanas,
hoj o Roma keren buťi.
Adaj Dubňicate sas o koncentračno taboris vaš o Roma.
Kerenas buťi, ačhavenas e hydrocentrala.
Andre katastrofalno situacija.
Sas adaj pal o vichodos, the adari o džene.
Paľis imar
andro berš 1944, kana chudľas o berš, kampelas buter manušen.
No the o frontos imar sas pašes.
The amaro dad užarelas, hoj sako ďives pal leste avena
u džala Dubnicate te kerel buťi.
No oda pes na ačhiľas.
Pal oda koncentračno taboris hiňi e kňižka.
Pal oda koncentračno dubnicko taboris
u pisinďas la o profeso Nádejný Puchovostar.
Avľas avri pre Slovaťiko.
U musaj varekaj te avel, me la na chudľom.
He?
Oda taboris paľis
jekhvarestar pal o mariben, kana avle o Rusi, labarde u savoro odoj labiľas tele.
Džanel pes o than, kaj sas.
The pal oda pes pisinel andre kňižka.
Vaš oda, hoj the me somas paš oda savoro,
mapinavas le manušen, so mekh dživenas ole beršende.
Olen, so sa andro taboris.
U oda savoro hin andre odi kňižka.
Mek oda te na bisterel,
hoj adaj Dubnicate parune...
Andro taboris chudle o tifusis andro per.
U o Ňemci daranas.
Vaš oda, hoj oda sas e fabrika, kaj pen kerenas vaš o Ňemci o motora vaš o avijoni the o puški.
Daranas, hoj pes oda šaj te chudel maškar o civilista.
Avka len thode andro vurdona, ile len andro baro teluno than andro veša.
Musaj sas te kopaľinel e chev u odoj len ľivinde.
Me leperav.
Sas kerďi identifikacija.
Čačes pes džanel, ko odoj sas.
Amara fameľijatar odoj ačhiľas jekh, varesavo Herak andal e Stara Tura.
He, od sas andro berš 1946 vaj 1947.
O šerutno vakerdo sas
Marian Veľký.
Sas o profesoris pre Pravnicko fakulta Bratislavate.
Sikhavelas o kriminalno pravos.
Oda manuš mekh dživel u odoj les sas o šerutno referatos.
Oda sas e konferencija Žilinate pal o Roma.
Špecijalno oda vareko kerďas, na džanav aňi, hoj ko.
Te oda sas o purano Poverenictvo, vaj e sera.
Aľe e sera mekh ole beršende sar e šerutňi zor na sas.
Avka oda musaj sas te kerel vareko andal e štatno sprava.
Džanav the ko andal o Považie odoj sas.
Imar mule.
Sako daral te vakerel pal kadi tema.
Sar o jekhto raportos, savo davas andro šerutňipen pro krajsko narodno viboris,
sas e situacija andro školi.
U oda sas sar pen ačhavenas o khera.
Soske oda sas nekh buter.
Ole beršende
jekhvar andro berš musaj sas
pal o romane čhavore andre škola te vakerel
andro šerutňipen andro okresno narodno viboris,
soske o šerutno andro odboris musaj sas te lačharel o romano phučiben andro okresis.
U oda raportos kampelas te kerel pherdo detaila.
Keci čhavore agorinde andro štarto klasa.
Keci andro pandžto, keci andre šovto.
Keci andre eftato u keci andre ochtoto.
Normalno oda sas e štarto the pandžto klasa.
U olestar pen kerenas o agoripena.
Dureder pen musaj te del o raporti,
keci romane čhave gele pro učilište,
u keci pro maškarutne školi.
Oda musaj sas ekzaktno phendo.
U delas pes.
Le sikhavnenge poťinenas buter, sar ki o 600 koruni pro čhon.
Delas pes.
Nekh buter romane čhave the čhaja
agorinde o učilište ole beršende.
Adaďives imar ňič.
Pro uče školi o paluno numero sas buter sar 200 Roma.
Adaďives len rachinav avka.
Vaš oda, hoj pes pre oda dikhelas.
But pes pal oda na vakerelas.
No musaj sas.
Me paľis diňom andro raportos,
hoj o osadi hine o kotor andro gava.
Ho o gav našťi te kerel ča pal o peskre manuša, no the pal o Roma.
U oda diňom andro paluno lav,
hoj te ačhavel neve fameľijakre kherora
pes del ča andro gaveskro intravilanos.
U vaš oda, hoj e osada na sas andro intravilanos,
musaj pes te ačhavel andro gav.
The avka pes ačhiľas.
Andro popradsko okresis hin but gava,
kaj o than hino lungo...
Achaľon?
O Roma bešen jekhetanes, no hine andro gav.
Oda akana ňiko na kerel.
Vaš oda, hoj pen andre oda na achaľon.
Mekh so phenavas,
hoj the but gava mištes kerde olestar, kana o Rom kerelas buťi.
Ačhade o khera.
The andr Jarovnice hiňi e uľica, savi ačhade tel o komunista.
The jekh, the dujto.
U sako chudľas 800 metri phuv
u pre oda ačhaďas o kher.
Ola šerutne phirenas pal o firmi i phenenas,
oda manuš peske ačhavela o kher, keren varesar, hoj leske te pomožinen.
U pomožinenas.
U olestar pen imar o khera but na ačhavenas.
Avka,
našťi te phenel.
Ole beršende, kana o Rom avľas pro okresno serakro viboris
u rovelas, hoj leske keren pharipena andre buťi,
jekhvarestar pes oda lačharďas.
U phenďas pes vaj majstroske, vaj le šerutneske,
vaj kerela sar kampel,
vaj džala odari.
Adaďives aňi oda na džanel ňiko te phenel.
Me na somas andre kovľi revolucija.
Amen na samas andre Bratislava.
Oda so sas andre televizija, čerkinde le kľijenca.
Oda na džanenas, so pre lende užarel.
Soske, te phenenas,
hoj pes paruvelas o khetaňibnaskro barvaľipen u ela privatno so sas štatno
u hoj ela bibuťariben, čačes na čerkinenas ole kľijenca.
Paľis, čačes, oda phenavas,
hoj pes kerďas oda zvezos, paľikerdo le Facuneske.
U mekh varesave aver dženenge Bratislavate.
No oleha me ňič na keravas.
U akana, andro palune deš berša,
imar ňiko na gindinel amen, le phureder dženen varekaj te akharel.
Hoj peske te phenas,
sar oda sas u andre soste hine o pharipena ada adaďives.
Andro 80. berša
me somas imar Trenčinoste.
Soske e romňi miri kerelas buťi Trenčinoste,
pro avruno buťakro than,
pro okresno viboris pre Komunisticko sera pre Slovaťiko.
Avka me man paľis chudľom andre Merina sar investično pravňikos.
Paľis geľom ole thanestar andro Brno ki o Ščuka.
Ov odoj phundraďas e firma,
kampelas lenge o mašini u avka u avka ile man.
Me keravas buťi Prahate ko Ščuka.
Dešuduj berša.
U džanavas the pal o romano phučiben andro Čechi.
Me oda odoj prindžarav savoro.
Andre Romaňi občiansko inicijativa.
Na somas o dženo andre Romaňi občiansko inicijativa, aľe akharenas man sakovar.
Me pro but buťa andre politika leperav.
Aľe oda, so pes ačhiľas,
oda hin e ladž pre Slovaťiko.
The e Bansko Bystrica, oda hin ladž.
Ňiko pal oda ňič na kerelas.
Ňiko.
E situacija hiňi ajsi.
U na dikhav, hoj e Romengri situaciji hiňi feder.
Kana penge o Roma na pomožinena korkore,
nane ko lenge te pomožinel.
U the te phenen varesave lava, ola hine čuče lava.
Bibachtales.
Vaš oda,
dosta na achaľuvav, kana pro vichodno Slovaťiko andre osada
vareko chudel 150€ u hine šov džene.
Hoj sar šaj te dživel.
U savo štatňikos olestar džanelas te dživel?
O Roma poťinde vaš savoro sar jekhto džene.
Poťinde.
Avka
na dikhav.
Te penge na pomožinena korkore, nane ajsi zor, savi pomožinela.
Mekh bachtales, hoj hin adej Europsko unija
u hoj ľikerel pro Roma varesavo vast, so arakhel.
Te na, o gava nekh feder kamenas,
hoj lenge len le Romen.
Jekh osada pes likvidinel u kerel pes aver.
Letanovce.
Sar oda šaj mukhle?
Aľe so man nekh buter choľarel,
kana vareko phenel romane komuniti.
O Ungri na bešen jekhetanes pro jekh than.
Sajekh hine maškar o Slovaka.
Olenge ňiko na phenel, hoj oda hine o ungrika komuniti.
Ukrajinci.
Rusina.
Sajekh, na dživen pro jekh than, hine opre tele.
Olenge ňiko na phenel, hoj hine komuniti.
Aľe o Roma hine o komuniti.
Oda man avka choľarďas.
Sas odoj jekh dženo pal o ministerstvos.
Phenav, u sar oda tumen dikhen?
Se sas phendo žužes pro kongres andro Londyn,
hoj o Roma hine andre Europa o narodos.
U andro individualna thema hine e narodnostno minorita.
Avka, sar the aver.
U amen sas u hin amen o zorardo manuš vaš o romane komuniti.
Oda phenel,
vaš tuke, vaš mange.
Me som e komunita.
Na som Rom, o dženo andal e narodnostno minorita.
U savore oda phenen.
The pro gava, the o romane funkcijonara u avka.
Romane komuniti.
Vaj som Rom, vaj oda.
Odoj, o berveľa hine e komunita.
Ola so o kašta čhinen hine e komunita.
He.
Khere vakerahas romanes.
Me imar khere džanavas romanes.
Paľis feder sikhľiľom pro vichodno Slovaťiko,
vaš oda, hoj sas varesave averipena
maškar o zapadno romano dijalektos the vichodno.
Me imar vakerav vichodno.
Me, čačes, na iľom e romaňa romňa.
Adaj pes romanes na vakerelas.
Me džanav.
Interesantno hin, hoj man nane kaha pro Považie romanes te vakerel.
Na.
Aňi o phure, aňi o terne
O terne absolutno na.
Kamav, hoj miri vnučka vareso te kerel.
Oj akana sikhľol duj čhiba, angľičaňiko the rusiko.
Oda imar na resava.
Aľe hin man savoro, so kampel.
Me oda lake šukares mukava.
Oj hiňi sikra kaleder, ajsi.
Le lavenca, hoj musa
sar advokatka pes te starinel pal oda.
Oda ela miro mangipen.